Source: https://zeleznamatka.sk/article/podnikanie/59ca743071add83a4a11022a
Timestamp: 2020-01-22 13:23:11+00:00
Document Index: 12181628

Matched Legal Cases: ['§ 64', '§ 55', '§ 162', '§ 142', '§ 68', '§ 87', '§ 38']

pred 1 rokmi od Radka Janošovská Rybanová
Tehotné, dojčiace, starajúce sa o deti – a zamestnané. Tehotenstvo, dojčenie a starostlivosť o malé deti dávajú zabrať telu aj duši. A pokiaľ je tehotná žena alebo čerstvá matka navyše zamestnaná, jej život pripomína chôdzu po škrupinkách. Zákonník práce ale poskytuje niekoľko výhod pre tehotné ženy, čerstvé matky aj matky väčších detí, ktoré im môžu pomôcť. Je dobré o nich vedieť, aby ste ich mohli využiť. V tejto sérii článkov nájdete základný prehľad takýchto výhod a úľav.
Tehotenstvo prináša mnohé radosti, ale aj fyzické, či psychické zmeny, ktoré je treba brať do úvahy a vyrovnať sa s nimi. Pri niektorých z nich Vám môžu pomôcť zvýhodnenia podľa Zákonníka práce. Napríklad ak budete mať túžbu zabiť šéfa, ktorú tehotenstvo umocní na nevydržanie, môže vám byť útechou, že bude mať dosť ťažké vás počas tehotenstva vyhodiť. Tiež povinné nadčasy pri maľovaní šéfovej kancelárie alebo inom „dobrovoľnom“ projekte pôjdu dočasne mimo vás. V nasledujúcom prehľade nájdete výnimky, ktoré platia pre tehotné ženy, pri ktorých uvádzam aj konkrétne ustanovenia Zákonníka práce (ďalej je označovaný skratkou „ZP“). Môžete si ho teda na danej strane otvoriť, a ak to bude potrebné, rázne ním buchnúť do stola.
Zákaz výpovede a zákaz okamžitého skončenia pracovného pomeru
Tehotnej žene nie je zamestnávateľ oprávnený dať výpoveď, pretože je v tzv. ochrannej dobe (§ 64 ods. 1 písm. d) ZP). Toto pravidlo má len tri výnimky: výpoveď je možné dať, ak sa zamestnávateľ ruší, v prípadoch, kedy je možné dať okamžité skončenie pracovného pomeru (teda pre závažné porušenie pracovnej disciplíny alebo právoplatné odsúdenie za úmyselný trestný čin) a v prípade, že zamestnankyňa z vlastnej viny stratí osobitnú spôsobilosť na vykonávanú prácu (typický príklad, ak vodička z povolania pre porušenie zákona stratí oprávnenie na šoférovanie).
Zložitejšie skončenie pracovného pomeru v skúšobnej dobe
Tehotenské poradne v rámci pracovného času
Povinnosť preradenia na inú prácu
Pokiaľ tehotná žena vykonáva práce, ktoré sú pre ňu neprípustné s ohľadom na právne predpisy (existuje nariadenie vlády 274/2004 Z.z., ktoré také práce vymenúva) alebo ohrozujú jej tehotenstvo podľa lekárskeho posudku, potom je zamestnávateľ povinný jej pracovné podmienky upraviť. Ak to nie je možné, musí ju preradiť ju na inú prácu, ktorá je pre ňu vhodná a pri ktorej môže dosahovať rovnaký zárobok (§ 55 ods. 2 písm. b) ZP a § 162 ods. 1 a 2 ZP). Ak preradenie nie je možné v rámci popisu prác podľa pracovnej zmluvy, je možné preradiť tehotnú zamestnankyňu aj na inú prácu, ale iba po dohode s ňou. Existuje aj zoznam rizikových faktorov pre tehotné ženy (otrasy, nadmerný hluk), ktoré musí zamestnávateľ posúdiť a vyhodnotiť pre každé svoje pracovisko. Platí zásada, že tehotnú ženu nie je možné nútiť, aby vykonávala práce, ktoré ohrozujú jej tehotenstvo. Ak ju zamestnávateľ nepreradí na inú prácu, napriek tomu, že má na to nárok, môže sa domáhať toho, aby jej poskytol pracovné voľno s náhradou mzdy pre prekážky v práci na strane zamestnávateľa (§ 142 ZP). V určitých prípadoch môže taká žena aj okamžite skončiť pracovný pomer (§ 68 ZP), potom jej bude patriť jednorazová náhrada mzdy vo výške dvojnásobku priemerného zárobku.
6. Právo žiadať o preradenie na dennú prácu
Právo na vyrovnávací príspevok alebo voľno s náhradou mzdy
Nemožnosť nerovnomerného rozvrhnutia pracovného času bez dohody
Nerovnomerné rozvrhnutie pracovného času - typicky krátke a dlhé týždne v službách či obchode - je možné iba po dohode s tehotnou zamestnankyňou (§ 87 ZP). Ak dohoda nie je dosiahnutá, musí mať zamestnankyňa pracovný čas rozvrhnutý rovnomerne.
Právo na úpravu pracovného času – „úväzku“
Nemožnosť nariadiť prácu nadčas a pracovnú pohotovosť
Tehotenstvo podľa pracovného práva
Skončenie ochrany v tehotenstve
Ochrana tehotnej zamestnankyne sa jej priznáva až po tom, ako zamestnávateľovi doručila svoje oznámenie o tehotenstve spolu s lekárskym potvrdením. Aby sa oznámenie považovalo za platne doručené, je potrebné pri jeho doručovaní postupovať podľa pokynov Zákonníka práce. Podľa § 38 ZP zamestnanec má doručovať zamestnávateľovi písomnosti buď na pracovisku, alebo ako doporučenú zásielku. Doručovanie poštou je pomerne prosté, treba zásielku poslať doporučene na oficiálnu adresu zamestnávateľa, ideálne tiež adresovať ju osobe oprávnenej konať v mene zamestnávateľa. Pokiaľ ide o doručovanie na pracovisku, doručuje sa buď nadriadenému alebo zamestnancovi zodpovednému za preberanie zásielok a písomností (podateľňa).
Autorka je advokátka. www.rybanova.sk